32004R1437
L 265/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1437/2004 НА КОМИСИЯТА
от 11 август 2004 година
за допълнение на приложението към Регламент (ЕО) № 2400/96 по отношение на въвеждането на определени наименования в „Регистъра на защитените наименования за произход и защитените географски указания“ („Valençay“, „Scottish farmed salmon“, „Ternera de Extremadura“ и „Aceite de Mallorca“ или „Aceite mallorquín“ или „Oli de Mallorca“ или „Oli mallorquí“)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географски указания и наименования за произход по отношение на селскостопанските продукти и храни (1), и по-специално член 6, параграф 3 и член 6, параграф 4 от него,
като има предвид, че:
(1)
Съгласно член 5 от Регламент (ЕИО) № 2081/92, Франция е изпратила на Комисията заявление за регистрация на името „Valençay“ като наименование за произход, Обединеното кралство е изпратило на Комисията заявление за регистрация на името „Scotish farmed salmon“ като географско указание, и Испания е изпратила на Комисията заявление за регистрация на името „Ternera de Extremadura“ като географско указание, и заявление за регистрация на името „Aceite de Mallorca“ или „Aceite mallorquín“ или „Oli de Mallorca“, или „Oli mallorquí“ като наименование за произход.
(2)
В съответствие с член 6, параграф 1 от същия този регламент, беше преценено, че заявленията отговарят на изискванията, заложени в същия този регламент и по-специално съдържат всичката необходима информация, която се изисква в съответствие с член 4 от същия този регламент.
(3)
До Комисията не са били адресирани никакви официално изразени възражения, по смисъла на член 7 от Регламент (ЕИО) № 2081/92, след публикуването в Официален вестник на Европейския съюз (2) на включените в приложението към настоящия регламент наименования.
(4)
Следователно наименованията отговарят на условията за включване в „Регистъра на защитените наименования за произход и защитените географски указания“ и могат да бъдат защитени на равнището на Общността като защитени наименования за произход или като защитени географски указания.
(5)
Приложението към настоящия регламент допълва приложението към Регламент (ЕО) № 2400/96 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Наименованията, включени в приложението към настоящия регламент, се добавят в приложението към Регламент (ЕО) № 2400/96 и се въвеждат като защитени наименования за произход (ЗНП) и защитени географски указания (ЗГУ) в „Регистъра на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 август 2004 година.